recursal/SuperWikiNEXT-32B huggingface dataset:
|  |  |
| --- | --- |
|    | **Šis straipsnis turi paveikslėlių su terminais kita kalba**Jei galite, išverskite arba pakeiskite lietuviškais.Tik tada bus galima ištrinti šį pranešimą. |

R1a kilmė ir paplitimas
**R1a (Y-DNR)** – specifinė vyro Y chromosomos nukleotidų seka ir Y-chromosomos haplogrupė, apibrėžiama ir identifikuojama genetine žyma – mutacija M17. Ją įgijo kadaise gyvenęs vyras, o paveldėjo visi jo palikuonys, priskiriami haplogrupei R1a, kuri yra pagrindinė Lietuvos vyrų genomo grupė, apimanti apie 44,9 % populiacijos.

R1a yra aptinkama aukštu dažniu nuo Čekijos iki Altajaus kalnų Sibire. Manoma, kad pirmas individas, patyręs šią mutaciją, gyveno prieš 15 000 metų pradedant trauktis ledynui dabartinės Ukrainos teritorijoje, iš kur vėliau išplito jo palikuonys, pasiekę ir Lietuvą su pirmaisiais poledynmečio medžiotojais bei žvejais. Jie kartu su R1b haplogrupės atstovais buvo pirmaisiais Pabaltijo gyventojais.

Šaltiniai
---------

1. ↑  „MtDNA analysis of sample population of Lithuanians" (PDF). Suarchyvuotas originalas (PDF) 2009-02-25. Nuoroda tikrinta 2 January 2011.
Udon – japoniški stori makaronai iš kvietinių miltų
**Udon** (jap. 饂飩, うどん) – japoniškų storų makaronų iš kvietinių miltų atmaina, kaip ir soba, būdinga japoniškai virtuvei. Udon ir soba yra tradiciniai japoniški makaronai, skirtingai nuo ramenų, „pasiskolintų" iš Kinijos po Japonijos uždarymo užsieniečiams, Meidži laikotarpio pradžioje. Pagrindinis skirtumas tarp udon ir ramenų yra tai, kad gaminant makaronus nenaudojami kiaušiniai.

Udon – kvietiniai, 2–4 mm skersmens storio makaronai. Jų spalva gali būti nuo baltos iki balkšvos, o konsistencija – minkšta ir elastinga. Udon paprastai patiekiamas kaip makaronų sriuba, sultinys. Gali būti valgomas tiek karštas, tiek šaltas. Šaltas udon vasarą ypač vertingas per karščius, pvz. *bukkake* udon. Dažniausiai patiekalas pabarstomas pjaustytais svogūnų laiškais. Kiti paplitę užpildai yra tempura, dažnai iš krevečių, mirinas ir sojų padažas.

Sultinio skonis ir prieskonių naudojimas įvairiuose regionuose skiriasi. Paprastai rytinėje Japonijos dalyje naudojamas tamsiai rudos spalvos sultinys iš tamsiojo sojos padažo, o vakarų Japonijoje naudojamas šviesiai rudas sultinys iš šviesaus sojos padažo. Tai atsispindi greitai paruošiamų makaronų pakuotėse, kurios dažnai gaminamos dvejopos – rytams ir vakarams.

* Himokawa*Himokawa*
* Mimi udon*Mimi* udon
* Hōtō*Hōtō*
* Kishimen*Kishimen*
* Ise udon*Ise* udon
* Mori udonMori udon

Bibliografija
-------------

* Tsuji, Shizuo. (1980). Japanese cooking: A simple Art. Kodansha International/USA, New York. ISBN 1568363885

Šaltiniai
---------

|  |  |
| --- | --- |
|  | **Vikiteka: Udon** – vaizdinė ir garsinė medžiaga  |

1. ↑  „豪雪うどん | うどん ミュージアム 【うどん 博物館】". *Udon Museum* (japonų). Nuoroda tikrinta 2018-04-25.
2. ↑  Gritzer, Daniel. „Make a splash with bukkake udon (Japanese cold noodles with broth)". *Serious Eats* (anglų). Nuoroda tikrinta 2017-01-27. `{{cite web}}`: Kursyvas arba paryškinimas čia negalimas: `|website=` (pagalba)
Pirmosios Pagvošo konferencijos „Mąstytojų namelis" Pagvoše, Naujojoje Škotijoje
**Pagvošo konferencijos mokslo ir pasaulio klausimais** (angl. *Pugwash Conferences on Science and World Affairs*) – tarptautinė organizacija, subūrusi pasaulio mokslo ir visuomenės veikėjus, siekianti mažinti ginkluotų konfliktų pavojų ir spręsti pasaulinio saugumo grėsmes. 1957 m. šią organizaciją įkūrė Džozefas Rotblatas ir Bertranas Raselas Pagvoše, nedideliame pakrantės miestelyje Naujosios Škotijos provincijoje, Kanadoje, po to, kai 1955 m. 11 garsiausių mokslininkų paskelbė antikarinį Raselo–Einšteino manifestą.

Tarptautinis pripažinimas
-------------------------

Praėjus 50 metų po atominės bombos numetimo Hirosimoje ir Nagasakyje, 1995 m. Rotblatui ir Pagvošo konferencijoms buvo paskirta Nobelio taikos premija už jų pastangas branduolinio nusiginklavimo srityje.

Vienos paskutiniųjų Pagvošo konferencijų 2013 m. vyko Stambule (Turkija), 2015 m. - Nagasakyje (Japonija), 2017 m. – Astanoje (Kazachstanas).

Valdymo struktūra
-----------------

Pagvošo judėjimo organizacijos vadovaujantys pareigūnai yra prezidentas, generalinis sekretorius ir vykdomasis direktorius. Oficialus valdžios organas yra Pagvošo taryba, sudaryta iš 28 narių, paskirtų 5 metams. Taip pat yra 6 narių vykdomasis komitetas, kuris padeda generaliniam sekretoriui. Veikia keturi biurai Romoje, Londone, Ženevoje ir Vašingtone, remiantys Pagvošo veiklą, palaikantys ryšius su Jungtinėmis Tautomis ir kitomis tarptautinėmis organizacijomis. Yra daugiau kaip 40 nacionalinių Pagvošo grupių, veikiančių nepriklausomai, dažnai remiamų nacionalinių mokslo akademijų. Veikia tarptautinės studentų ir jaunimo Pagvošo grupės, įsteigtos po įkūrėjo filantropo Sairuso Itono mirties 1979 m.

Generaliniai sekretoriai
------------------------

* Anglija Joseph Rotblat (1957–1973)
* Jungtinės Amerikos Valstijos Bernard Feld (1973–1978)
* Jungtinės Amerikos Valstijos Martin Kaplan (1978–1989)
* Italija Francesco Calogero (1989–1997)
* Jungtinės Amerikos Valstijos George Rathjens (1997–2002)
* Italija Paolo Cotta-Ramusino (2002–)

Šaltiniai
---------

1. ↑  „The Nobel Peace Prize 1995". Nobel Prize. `{{cite web}}`: Kursyvas arba paryškinimas čia negalimas: `|publisher=` (pagalba)
2. ↑   Archyvuota kopija 2011-06-17 iš Wayback Machine projekto.
3. ↑  MIT Security Studies Program

Nuorodos
--------

|  |  |
| --- | --- |
|  | **Vikiteka: Pagvošo konferencijos mokslo ir pasaulio klausimais** – vaizdinė ir garsinė medžiaga  |

* Oficiali svetainė
IGN Entertainment, Inc.|  |
| Forma | News Corporation dukterinė įmonė |
| Pramonė | Kompiuterinių žaidimų žurnalistika |
| Įkurta | 1996 m. rugsėjo mėn. |
| Centrinė būstinė | San Franciskas, Kalifornija, JAV |
| Svarbiausi darbuotojai | Mark Jung (prezidentas ir CEO)Peer Schneider (vice prezidentas ir leidėjas)Talmadge Blevins |
| Savininkas (-ai) | News Corporation |
| Holdingas | News Corporation |
| Padaliniai | AskMenGameSpyGameStats |
| Tinklalapis | IGN.com |

**IGN** − tinklalapis, kuriame skelbiamos naujienos ir apžvalgos apie video žaidimus, filmus, muziką ir kt. Priklauso „IGN Entertainment" bendrovei, kuri taip pat valdo ir kitas panašaus pobūdžio svetaines, kaip kad GameSpy, FilePlanet, GameStats, Teamxbox, Direct2Drive, AskMen ir kt. IGN tinklalapis susideda iš daugelio atskirų skilčių, kuriose rašoma konkrečia tema, pvz. video žaidimų skilty skelbiamos naujienos/apžvalgos apie AK, Wii, Nintendo DS, Nintendo DSi, Xbox 360, PlayStation 2, PlayStation 3, PSP, Xbox Live, mobiliųjų telefonų, Retro bei iPhone žaidimus.

Istorija
--------

Buvusi „IGN Entertainment" būstinė Brisbene, Kalifornijoje.
1996 m. rugsėjo mėn. IGN (Imagine Games Network) buvo įkurta Džonatono Simpsono-Binto. IGN veiklą pradėjo kaip penki atskiri tinklalapiai: *N64.com* (vėliau pervadintas į *I.G.N.-64.com*), *P.S.X.-Power*, *Saturnworld*, *Next-Generation.com* ir *Ultra Game Players Online*.

1998 m. šie tinklalapiai (išskyrus *Next-Generation* ir *Ultra Game Players Online*) kaip atskiros skiltys/„kanalai" buvo sujungti į vieną I.G.N. padalinį.

2005 m. liepos mėn. IGN paskelbė, jog jos tinklalapyje per mėnesį apsilanko 24 000 000 unikalių lankytojų, taip pat yra 4,8 mln. užsiregistravusių vartotojų. Pasak „Alexa", IGN yra tarp 200 lankomiausių svetainių pasaulyje.

2005 m. rugsėjo mėn. už $650 mln. „IGN Entertainment" įsigijo Ruperto Murdocho multimedijos verslo milžinė, „News Corporation".

Tinklalapis nusipelnė žaidėjų pagarbos, kadangi jame skelbiami individualių žaidimų gidai, pamokymai bei sukčiavimai (angl. *cheats*), kuriuos gali rašyti ir pildyti ne tik IGN personalas.

2008 m. sausio 12 d. IGN atšventė savo dešimtąsias metines.

Šaltiniai
---------

1. ↑  Doe, Johnny (2009-08-21). „ign.com - Site Information from Alexa". Alexa. Suarchyvuotas originalas 2012-10-17. Nuoroda tikrinta 2009-08-26. **(**angl.**)**
2. ↑  „News Corp. Acquires IGN for $650 Million". Bloomberg Businessweek. 2005 m. rugsėjo 11 d. Nuoroda tikrinta 2010-08-25. `{{cite web}}`: Patikrinkite date reikšmes: `|date=` (pagalba) **(**angl.**)**
3. ↑  Geddes, Ryan. „IGN: Origins: The History of IGN". Retro.ign.com. Suarchyvuotas originalas 2012-03-12. Nuoroda tikrinta 2009-08-26. **(**angl.**)**

Nuorodos
--------

* Oficiali svetainė
* IGN kanalas svetainėje YouTube
**Sutelktinis finansavimas**, arba **minios finansavimas** (angl. *crowdfunding*; nuo 2015 m. VLKK siūlymu terminas *minios finansavimas* nebeteiktinas) – lėšų rinkimo modelis, kuomet jas skiria daug pavienių žmonių. Skaičiuojama, kad 2015 m. tokiu būdu buvo sukaupta apie 34 milijardai JAV dolerių visame pasaulyje.

Pagrindinis sutelktinio finansavimo modelis yra pinigų pervedimas internetu naudojantis tam tikra platforma. Šiuolaikinio sutelktinio finansavimo modelį sudaro trys objektai: idėjos autorius, kuris siekia finansavimo, asmenys ar grupės, kurios palaiko šią idėją ir persiunčia pinigus, ir platforma, kuria lėšos pasiekia autorių.

Sutelktinio finansavimo modeliu įprastai lėšos skiriamos įvairiems meniniams, kūrybiniams projektams, verslams tarp jų ir socialiniams. Pavyzdžiui, nuosavybės sutelktinis finansavimas (angl. *equity crowdfunding*) leidžia finansuoti naujai įsteigtas ar neseniai verslą pradėjusias įmones, įsigyjant pastarųjų įmonių akcijas ar obligacijas. Tai iš dalies atstoja rizikos kapitalą.

2012 m. visame pasaulyje veikė apie 450 sutelktinio finansavimo platformų. Iš jų populiariausios yra „Kickstarter", „Indiegogo". Kai kurios platformos leidžia skirti vienetinę sumą, kitos leidžia mokėti reguliariai (kas mėnesį). „Patreon" platforma skirta tiems, kurie nori gauti pajamų kas mėnesį iš kūrybinio darbo. „Kickstarter", kuri buvo žinoma kaip vienetinių perleidimų už kūrybinį projektą platforma, dabar konkuruoja ir su „Patreon" platforma. 2017 m. prikėlė „Drip" platformą naujam gyvenimui, nebeveikusią nuo 2012 m.

Šaltiniai
---------

1. ↑  „Iš kalbininkų lūpų – nauji terminai verslui". *Verslo žinios*. Nuoroda tikrinta 2018-08-12.
2. ↑  „Kalbos komisija: ne crowdfundingas, o sutelktinis finansavimas". *Lietuvos rytas*. Suarchyvuotas originalas 2018-08-12. Nuoroda tikrinta 2018-08-12.
3. ↑  Trends Show Crowdfunding To Surpass VC In 2016
4. ↑  crowdfunding Archyvuota kopija 2016-09-19 iš Wayback Machine projekto.
5. ↑  CROWDFUNDING: TRANSFORMING CUSTOMERS INTO INVESTORS THROUGH INNOVATIVE SERVICE PLATFORMS
6. ↑  „Kas yra Sutelktinis Finansavimas? | VZ.LT žodynas". Nuoroda tikrinta 2016-11-09.
7. ↑  Top 10 Crowdfunding Sites Archyvuota kopija 2016-10-24 iš Wayback Machine projekto.
8. ↑  „Top 3 Crowdfunding Platforms of 2017". *Investopedia*. 2017-03-27. Nuoroda tikrinta 2017-12-18.
| **Vaidotas Bacevičius** |
| --- |
|  |
| Gimė | 1975 m. rugsėjo 16 d. (48 metai)Vilniuje |
| Vaikai | Justas, Matas, Marija |
|  |
| Pareigos | Seimo narys |
| Partija | TS-LKD |
|  |
| Išsilavinimas | Vilniaus universiteto Teisės fakultetas, Ekonomikos fakultetas |

**Vaidotas Bacevičius** (g. 1975 m. rugsėjo 16 d. Vilniuje) – Lietuvos teisininkas, politinis veikėjas.

Biografija
----------

1993 m. baigė Vilniaus Mindaugo vidurinę mokyklą, 2000 m. – Vilniaus universiteto Teisės fakultetą ir įgijo konstitucinės teisės magistro laipsnį. 2003 m. baigė Vilniaus universiteto Ekonomikos fakultetą ir įgijo verslo vadybos ir administravimo magistro laipsnį.

1994–1997 m. Vilniaus 2-ojo tardymo skyriaus prie Vidaus reikalų ministerijos tardytojas, dirbo Vilniaus miesto vyriausiajame policijos komisariate. 1997–1998 m. įmonės „Aivana" teisininkas. 1998–1999 m. AB „Lietuvos energija" Teisės ir valdymo biuro juriskonsultas.

1999–2005 m. Lietuvos Respublikos Seimo kanceliarijos Nacionalinio saugumo ir gynybos komiteto patarėjas. 2000–2008 m. Lietuvos Respublikos Vyriausiosios rinkimų komisijos narys. 2007–2008 m. UAB „Litusa" generalinis direktorius. 2004–2008 m. dėstė konstitucinę teisę Mykolo Romerio universitete.

2008–2012 m. Seimo narys. 2013–2014 m. UAB „Tetas" Administravimo departamento Teisės ir darbų saugos skyriaus vyr. teisininkas. 2014–2015 m. Advokato Lino Vilio ir partnerių kontoros advokato padėjėjas, nuo 2015 m. – šios kontoros advokatas.

2015–2018 m. Palangos savivaldybės tarybos narys.

Iki 2018 m. partijos Tėvynės sąjunga - Lietuvos krikščionys demokratai narys.

Žmona Nida.

Nuorodos
--------

* 2008 m. Lietuvos Respublikos Seimo rinkimai

Išnašos
-------

1. ↑
2. ↑
3. ↑  2008 m. Lietuvos Respublikos Seimo rinkimai – Tėvynės sąjunga – Lietuvos krikščionys demokratai – Iškelti kandidatai Archyvuota kopija 2014-02-14 iš Wayback Machine projekto.
| Ruškis |
| --- |
|  |
| Vieta | Rietavo sav. Lietuva |
| Plotas | 0,05 km² |
| Kranto linijos ilgis | 0,91 km |
| Išteka | bevardis upelis |

Ruškis iš viršaus
Koordinatės: 55°45′15″ š. pl. 22°11′1″ r. ilg.﻿ / ﻿55.75417°š. pl. 22.18361°r. ilg.﻿ / 55.75417; 22.18361
**Ruškis** – ežeras vakarų Lietuvoje, Rietavo savivaldybėje, apie 3 km į šiaurės rytus nuo Tverų, Lopaičių miške. Ežeras telkšo 186,6 m virš Baltijos jūros lygio. Ežero ilgis iš šiaurės vakarų į pietryčius – 0,38 km, plotis – iki 0,16 km. Vakarinis ir šiaurinis krantai aukšti. Rytuose išteka upeliukas link Aitralės upelio (Aitros intakas). Ruškio ežeras yra Ruškio kraštovaizdžio draustinio teritorijoje. Prie pietrytinio ežero kranto yra įrengta poilsiavietė.

* Lieptas į ežerąLieptas į ežerą
* „Senoji miško dvasia", medinė skulptūra ežero pakrantėje„Senoji miško dvasia", medinė skulptūra ežero pakrantėje
* Ežero Vandenis arba Undinas (žmogus žuvies uodega)Ežero Vandenis arba Undinas (žmogus žuvies uodega)

Ruškis

Šaltiniai
---------

1. ↑
**Liaudies religija** – asmeniniai žmogaus religiniai įsitikinimai ir papročiai. Liaudies religija papildo oficialiąją religiją (pavyzdžiu, krikščionybę, islamą) įvairiomis kasdienėmis asmens religinio gyvenimo praktikomis. Tačiau kai kurie tikėjimai gali labai skirtis ir būti nepripažinti oficialiųjų religijų. Šis reiškinys būdingas tiek kaimo, tiek miesto vietovių gyventojams.

Liaudies religija yra religinio sinkretizmo išdava: kokiai gyventojų grupei priėmus naują tikėjimą substraciškai tebeveikia senoji religinė mąstysena, tačiau senieji dievų, švenčių, apeigų pavadinimai gali būti suderinti su naujos religijos tradicija.

Šis apibrėžimas apima ir etninės religijos sąvoką – įvairūs vietinės reikšmės tikėjimai artimai susiję su tam tikra etnine grupe ar gentimi. Pastarieji dažnai neturi oficialių tikybinių įsitikinimų ar šventraščių. Tokių tikėjimų pavyzdžiai yra tradiciniai Afrikos tikėjimai, Kinų liaudies religijos, vietinių Amerikos indėnų ir Australijos aborigenų religijos. Maždaug apie 405 milijonai žmonių pasaulyje save priskiria liaudies ar tradicinėms etninėms religijoms.

Šaltiniai
---------

1. ↑  John Bowker. *Folk religion* Archyvuota kopija 2016-06-01 iš Wayback Machine projekto.. *The Concise Oxford Dictionary of World Religions*. 1997. *Oxford University Press*
2. ↑  Aušra Kairaitytė. Liaudies religingumas ir šventųjų kultas Lietuvos kaimo kultûroje XXI a. pr. 2015 m. SOTER: *Journal of Religious Science*
3. ↑  Pew Research Center, 2012. „Global Religious Landscape: Folk Religionists". Pew Research Center. `{{cite web}}`: `|first=` turi skaitinį pavadinimą (pagalba)
Kompiuteriu sukurtas taisyklingojo 65537-kampio vaizdas
**Taisyklingasis 65537-kampis** – taisyklingasis daugiakampis, turintis 65537 kampus. Žmogaus akiai ši figūra mažai kuo skiriasi nuo apskritimo. Daugiakampis reikšmingas tuo, jog jį galima nubraižyti skriestuvu ir liniuote.

Geometrinis pagrindimas
-----------------------

65537 yra didžiausias žinomas pirminis Fermio skaičius:

{\displaystyle 65537=2^{2^{4}}+1}.
Todėl reikšmės {\displaystyle \cos {\frac {\pi }{65537}}} ir {\displaystyle \cos {\frac {2\pi }{65537}}} (32768 laipsnių kampo funkcijos) yra algebriniai skaičiai.

Taigi žinant algoritmą tokią figūrą iš esmės galima nubraižyti skriestuvu bei liniuote, nors praktiškai tai padaryti labai sunku (maždaug 200 metrų skersmens figūros kraštinių ilgis būtų tik apie 1 cm).

Atradimo istorija
-----------------

Nors jau 1801 Carl Friedrich Gauss žinojo jog figūra nubraižoma, braižymo seką pirmą kartą paskelbė Johann Gustav Hermes 1894 metais. Tai labai sudėtinga seka, kurią pateikiantis straipsnis užima 200 puslapių (Hermes tam sugaišo dešimt metų). Šio straipsnio originalas saugomas Getingeno universitete. Dabar žinomi ir alternatyvūs braižymo būdai.

Kiti šaltiniai mini labai aktyvų aspirantą, kuriam netekęs kantrybės vadovas davė šią braižymo užduotį, kad paliktų jį ramybėje. Aspirantas grįžo tik po 20 metų, tačiau su uždavinio sprendimu.

Savybės
-------

Šios figūros kampų suma lygi 23592600°, plotas

{\displaystyle A={\frac {65537}{4}}t^{2}\cot {\frac {\pi }{65537}}}
kur *t* – kraštinės ilgis.

Vidinis kampas {\displaystyle {\tfrac {360^{\circ }}{65{.}537}}\approx 0^{\circ }0'19{,}8''=0{,}0055^{\circ }}.

Centrinis kampas {\displaystyle {\tfrac {65{.}537-2}{65{.}537}}\cdot 180^{\circ }\approx 179^{\circ }59'40{,}2''=179{,}9945^{\circ }=180^{\circ }-0{,}0055^{\circ }}.

Jei toks daugiakampis būtų nubraižytas aplink bokšto laikrodžio ciferblatą, tokio laikrodžio valandinė rodyklė pasiektų vis naują briauną greičiau nei kas sekundę.

Šaltiniai
---------

1. ↑  Johann Gustav Hermes: *Ueber die Teilung des Kreises in 65537 gleiche Teile*. In: *Nachrichten von der Gesellschaft der Wissenschaften zu Göttingen, Mathematisch-Physikalische Klasse*. Göttingen, 1894, S. 170–186 (online)
2. ↑  Johann Gustav Hermes (1894). „Über die Teilung des Kreises in 65537 gleiche Teile". *Nachrichten von der Gesellschaft der Wissenschaften zu Göttingen, Mathematisch-Physikalische Klasse* (vokiečių). Göttingen. **3**: 170–186.
3. ↑  DeTemple, Duane W. (Feb 1991). „Carlyle circles and Lemoine simplicity of polygon constructions" (PDF). *The American Mathematical Monthly*. **98** (2): 97–208. doi:10.2307/2323939. Suarchyvuotas originalas (PDF) 2011-08-11. Nuoroda tikrinta 6 November 2011.
4. ↑  Дж. Литлвуд. Математическая смесь. – М.: Наука, 1990. – С. 43. – ISBN 5-02-014332-4.
| Alnas |
| --- |
| Ežeras prie AradnykųEžeras prie AradnykųEžeras prie Aradnykų |
| Vieta | Lenkijos vėliava Lenkija |
| Plotas | 1,58 km² |
| Kranto linijos ilgis | 8,4 km |
| Vidutinis gylis | 6 m |
| Didžiausias gylis | 15 m |
| Įteka | Alna |
| 

Žemėlapis rodantis  vietą.Alnas

  |
| **Koordinatės** |  54°08′32″ š. pl. 23°27′34″ r. ilg.﻿ / ﻿54.14222°š. pl. 23.45944°r. ilg.﻿ / 54.14222; 23.45944Koordinatės: 54°08′32″ š. pl. 23°27′34″ r. ilg.﻿ / ﻿54.14222°š. pl. 23.45944°r. ilg.﻿ / 54.14222; 23.45944 |
|  |
|  Vikiteka | Alnas |

**Alno ežeras** (lenk. *Jezioro Hołny*) – ežeras Sūduvos aukštumoje, šiaurės rytų Lenkijoje, Palenkės vaivadijoje, Seinų apskrityje ir Seinų valsčiuje. Šalia vandens telkinio yra Alnukų, Aradnykų ir Krasnagrūdos kaimai. Vandens paviršius yra 131,3 m aukštyje virš jūros lygio.

Priklauso karšinių ežerų grupei, be karšių jame veisiasi kuojos, karpiai ir lydekos. Upokšniu jungiasi su šiauriau esančiu Galadusio ežeru. Vandens telkinys yra prie pat Lietuvos ir Lenkijos valstybinės sienos, apie 80 % jo pakrančių tankiai apaugusios nendrėmis ir viksvameldžiais.

Pavadinimo kilmė
----------------

Tikėtina, kad ežero pavadinimo kilmė yra tokia pati kaip ir į jį įtekančios Alnos upės, t. y. nuo žodžių *alėti*, *alnėti*, *almėti*, kas reiškia „rėkauti, lalėti" arba „smarkiai tekėti, gurgėti".

Šaltiniai
---------

1. ↑  Jotvingių krašto istorijos paveldo metraštis

Literatūra
----------

* Pojezierze suwalsko-augustowskie, 2004 m.;
* Przewodnik wedkarski S-MAN 2000 m.

Nuorodos
--------

* Ežero nuotraukos Archyvuota kopija 2016-02-11 iš Wayback Machine projekto..
| Dusalis |
| --- |
| Vieta | Seinų valsčius, Lenkijos vėliava Lenkija |
| Plotas | 0,1781 km² |
| 

Žemėlapis rodantis  vietą.Dusalis

  |
| **Koordinatės** |  54°08′27″ š. pl. 23°25′41″ r. ilg.﻿ / ﻿54.14083°š. pl. 23.42806°r. ilg.﻿ / 54.14083; 23.42806Koordinatės: 54°08′27″ š. pl. 23°25′41″ r. ilg.﻿ / ﻿54.14083°š. pl. 23.42806°r. ilg.﻿ / 54.14083; 23.42806 |

**Dusalis** (lenk. *jezioro Defrajtis* arba *Dusajek Duży*) – ežeras šiaurės rytų Lenkijoje: Palenkės vaivadijoje, Seinų apskrityje, Seinų valsčiuje; prie Žagarių kaimo, šalia kelių Žagariai-Aradnykai ir Žagariai-Dusnyčia. 133,5 m virš jūros lygio. Ežeras pailgos formos, pietinėje dalyje – pusiasalis. Rytinė dalis apaugusi krūmais.

Netoliese tyvuliuojantis didelis Galadusio ežeras, ypač pietinė jo dalis, vietinių gyventojų neretai vadinamas moterišku vardu *Galadusė* arba *Dusia*. Šalia esantys du ežeriukai Dusalis ir Dusaitis yra vadinami *Galadusės vaikais*. Galadusį su Dusaliu jungė upelis, kurį tiesdami kelią statybininkai užvertė.

Prie Dusalio pokaryje buvo surengtas Lenkijos lietuvių saviveiklininkų susitikimas – *Sąskrydis*.

Šaltiniai
---------

1. ↑  Petras Dapkevičius. Žagarių kaimo keliai [neveikianti nuoroda]

Nuorodos
--------

* Vaizdas iš palydovo
| Klevaitis |
| --- |
| Vieta | Lenkijos vėliava Lenkija, Seinų apskritis |
| Plotas | 0,12 km² |
| Vidutinis gylis | 30,2 m |
| Didžiausias gylis | 9,2 m |
| 

Žemėlapis rodantis  vietą.Klevaitis

  |
| **Koordinatės** |  54°9′23″ š. pl. 23°16′42″ r. ilg.﻿ / ﻿54.15639°š. pl. 23.27833°r. ilg.﻿ / 54.15639; 23.27833Koordinatės: 54°9′23″ š. pl. 23°16′42″ r. ilg.﻿ / ﻿54.15639°š. pl. 23.27833°r. ilg.﻿ / 54.15639; 23.27833 |

**Klevaitis** (lenk. *Kleiwy*) – ežeras Lenkijos šiaurės rytuose: Palenkės vaivadijos Seinų apskrities Krasnapolio valsčiuje.

Apversto lašo formos, vandens paviršius – 137,8 m virš jūros lygio. Rininės kilmės vandens telkinys plyti į šiaurės vakarus nuo apskrities centro Seinų, jo pietiniame krante išsidėstę Klevų kaimo trobėsiai, o šiaurėje telkšo Klevo (Šeipiškių) ežeras. Tarp pastarojo ežero ir Klevaičio iškilęs Klevų piliakalnis. Už kelių šimtų metrų į pietus – Plaskio ežeras.

Šaltiniai
---------

* Jezioro Klejwy // twojasuwalszczyzna.pl
* Ežeras žemėlapyje
| Seivių ežeras |
| --- |
| Vieta | Lenkijos vėliava Lenkija, Punsko valsčius |
| Plotas | 0,9897 km² |
| Kilmė | ledo guolio |
| Vidutinis gylis | 4,7 m |
| Didžiausias gylis | 21,5 m |
| Įteka | Seiva |
| Išteka | Seina |
| 

Žemėlapis rodantis  vietą.Seivių ežeras

  |
| **Koordinatės** |  54°12′42″ š. pl. 23°11′26″ r. ilg.﻿ / ﻿54.21167°š. pl. 23.19056°r. ilg.﻿ / 54.21167; 23.19056Koordinatės: 54°12′42″ š. pl. 23°11′26″ r. ilg.﻿ / ﻿54.21167°š. pl. 23.19056°r. ilg.﻿ / 54.21167; 23.19056 |

**Seivų ežeras** (arba **Seivys**, lenk. *jezioro Sejwy*) – ežeras šiaurės rytų Lenkijoje, Palenkės vaivadijoje, Seinų apskrityje, Punsko valsčiuje.

Ežeras ištįsęs rytų – vakarų kryptimi apie tris kilometrus. Krantai vidutinio aukščio, iš dalies apaugę miškais. Vakarinis krantas žemas ir užpelkėjęs. Vaitakiemio pusėje iš vandens kyšo didžiulis akmuo. Keturios valstybės saugomos salos – floros ir faunos draustinis. Arčiau pietinio kranto, ties ežero viduriu, yra didoka, apaugusi krūmais sala. Pasak padavimų, joje senovėje stovėję rūmai.

Pirmos žinios apie ežerą siekia 1530 metus, jis buvo vadinamas Baltaisiais Seivais. Kraštotyrininkas Juozas Vaina pavadinimą kildina iš žodžio *šeivos* – iš ežere augančių nendrių gaunami ašutai, kuriuos naudoja audinių gamyboje. Nuo Seivų dvaro pusės į ežerą nutiestas polinis tiltas. Prie ežero įsikurę trys kaimai: pietinėje pusėje Seivai, o šiaurinėje – Šlynakiemis ir Ožkiniai. XIX a. pabaigoje – XX a. pradžioje iš ežero buvo nutiestas keturių kilometrų ilgio vandentiekis į netoliese esančią Trakiškių geležinkelio stotį. Vaivadijos kelias DW651 Seinai – Suvalkai atskiria ežerą nuo Bokšių ežero.

Nuorodos
--------

* Interneto puslapis apie ežerą (len.) Archyvuota kopija 2008-12-05 iš Wayback Machine projekto.
* Vaizdas iš kosmoso
| Akmens ežeras |
| --- |
| Vieta | Lenkijos vėliava Lenkija |
| Plotas | 1,17 km² |
| Kranto linijos ilgis | 7,2 km |
| Kilmė | Ledyninė |
| Vidutinis gylis | 13,4 m |
| Didžiausias gylis | 39,9 m |
| 

Žemėlapis rodantis  vietą.Akmens ežeras

  |
| **Koordinatės** |  54°09′17″ š. pl. 22°49′38″ r. ilg.﻿ / ﻿54.15472°š. pl. 22.82722°r. ilg.﻿ / 54.15472; 22.82722Koordinatės: 54°09′17″ š. pl. 22°49′38″ r. ilg.﻿ / ﻿54.15472°š. pl. 22.82722°r. ilg.﻿ / 54.15472; 22.82722 |

**Akmens ežeras** (lenk. *Jezioro Okmin*) – ežeras, Sūduvos aukštumoje, Vakarų Sūduvos aukštumoje, šiaurės rytų Lenkijoje, Palenkės vaivadijoje, Suvalkų apskrityje, Suvalkų valsčiuje. Ežero pakrantėje įsikūrę Čarnakoviznos ir Osovos kaimai. Ežeras yra 191,6 m aukštyje virš jūros lygio. Tai ledyninės kilmės ežeras, vakarinėje dalyje yra kelios įlankos. Daugelyje vietų ežero krantai žemi, rytuose šiektiek statesni. Aplink ežerą auga miškai, šiaurinėje dalyje teka upokšnis, kuris jungia ežerą su Mažuoju Akmens ežeru. Tai oligotrofinis ir mezotrofinis ežeras, kuriame nėra daug augalijos, o litoralė yra skurdi savo augalais. Ežeras yra gilus, o jo vanduo švarus ir skaidrus. Dugne glūdi smėlis ir žvyras. Prie ežero įrengti keli paplūdimiai.

Ežere veisiasi šios žuvų rūšys: seliava, europinė lydeka, paprastasis karšis ir ešerys.

Mokslininkas Stanislavas Petkevičius (*Stanisław Pietkiewicz*) priskyrė šį ežerą Tacevo ežerų grupei į kurią įeina ir šie ežerai: Ožys, Tacevas, Grabenščizna ir Akmeniukas.

Šaltiniai
---------

* Stefan Maciejewski: Po ziemi suwalskiej: przewodnik turystyczny. Suwałki: „Hańcza", 1998 m. s. 251. ISBN 83-87415-12-X.;
* Aprašymas apie ežerą (lenk.).

Nuorodos
--------

* Ežero nuotraukos Archyvuota kopija 2016-02-11 iš Wayback Machine projekto..
|  |
| --- |
|  |
| **Mesopotamijos istorija** |
| Mesopotamijos priešistorė: |
| Ubeido k. > Ugarito k. | Hasunos k. Chalafo k. |
| Šumeras |
| Akado imperija |
| Gutijai | Huritai |
| III Ūro dinastija |
| *Amoritai* |
| **Babilonija:** | **Asirija:** |
| Isinas, Larsa, Ešnuna, I, II din. | Senoji Asirija |
| Kasitai (III din.) | Mitanija |
| IV, V, VI, VII, E din. | Vidurinioji Asirija |
| Naujoji Asirijos imperija (X din.) |
| Naujoji Babilono karalystė (XI din.) |
| *Achemenidai* > *Seleukidai* |
| *Partai* > *Sasanidai* |
| **Irako istorija** |

**Irako istorija** prasidėjo prieš 10 tūkst. metų, kai regionas vadinosi Mesopotamija. Tai vienos seniausių pasaulyje civilizacijų lopšys. Mesopotamija priklausė Derlingajam pusmėnuliui ir buvo svarbi Artimųjų Rytų istorijos dalis per Bronzos ir Geležies amžius. Mesopotamiją valdė šumerai, akadai, babiloniečiai, neoasirai, medai-persai, seleukidai, Partai. VII a. Mesopotamiją užėmė arabų Rašidunų kalifatas, o valdant Abasidams Mesopotamija tapo Islamo aukso amžiaus centru. Po mongolų ir turkų invazijų Mesopotamija atiteko Osmanų imperijai XVI a. bet kartais turkus iš ten išstumdavo mameliukai ar Safavidai.

Osmanų imperijos valdžia Mesopotamijoje baigėsi po Pirmojo pasaulinio karo, kai Iraką pradėjo valdyti Britų imperija iki Irako karalystės įkūrimo 1932 m. 1941 m. balandžio 1 d. provokiški perversmininkai nuvertė šalies vyriausybę. Netrukus Jungtinė karalystė įsiveržė į Iraką ir okupavo šalį. Irako respublika įkurta po perversmo 1958 m. Respubliką valdė Saddam Hussein 1979–2003 m. Per tą laiką įvyko Irano-Irako karas ir Persijos įlankos karas. 2003 m. JAV įsiveržė į Iraką ir nuvertė Huseiną. Po invazijos padėtis prastėjo iki galimo pilietinio karo 2006–2007 m. bet vėliau situacija pasitaisė. 2011 m. gruodžio mėn. JAV kariuomenė pasitraukė iš Irako. 2013–2017 m. Irakas kariavo su Islamo valstybės teroristais.

Išnašos
-------

1. ↑  „Baghdad's Treasure: Lost To The Ages". *Time*. 28 April 2003. Suarchyvuotas originalas 2013-08-27. Nuoroda tikrinta 4 May 2010.
2. ↑   Archyvuota kopija 2011-07-24 iš Wayback Machine projekto.
3. ↑  Hart, Ron Duncan (2007), *A Phoenix Rising*, World Arts Press, p. 33, ISBN 978-0-9777514-1-9
4. ↑  Elsheshtawy, Yasser (2004), *Planning Middle Eastern Cities*, Routledge, p. 60, ISBN 978-0-415-30400-9

  

  

v • a • r **Azijos šalių istorija** 

Afganistanas |
Armėnija |
Azerbaidžanas |
Bahreinas |
Bangladešas |
Brunėjus |
Butanas |
Egiptas |
Filipinai |
Gruzija |
Indija |
Indonezija |
Iranas |
Irakas |
Izraelis |
Japonija |
Jemenas |
Jordanija |
Jungtiniai Arabų Emyratai |
Kambodža |
Kataras |
Kazachija |
Kinija |
Kipras |
Kirgizija |
Kuveitas |
Laosas |
Libanas |
Malaizija |
Maldyvai |
Mongolija |
Mianmaras |
Nepalas |
Omanas |
Pakistanas |
Pietų Korėja |
Rytų Timoras |
Rusija |
Saudo Arabija |
Singapūras |
Sirija |
Šiaurės Korėja |
Šri Lanka |
Tadžikija |
Tailandas |
Turkija |
Turkmėnija |
Uzbekija |
Vietnamas
Taivano sąsiauris
**Taivano sąsiauris** (kin. 臺灣海峽, pinyin: *Táiwān Hǎixiá*) arba **Formozos sąsiauris** – 180 km pločio sąsiauris tarp Kinijos ir Taivano salos. Jis priklauso Pietų Kinijos jūrai ir jungia ją su Rytų Kinijos jūra šiaurės rytuose. Siauriausioje vietoje sąsiauris yra 130 km pločio.

2005 m. buvo pasiūlytas planas nutiesti tunelį po Taivano sąsiauriu sujungiant Taipėjų ir Fudžou. Jei šis tunelis bus iškastas, jis bus ilgiausias pasaulyje. Pekino inžinieriai teigia, kad tunelis įmanomas. Tačiau Taivanas nenori tiesioginės jungties, nes mano, kad taip pripažins Kinijos respublikos vienos Kinijos politiką.

Išnašos
-------

1. ↑  C. Reid Nichols; Robert G. Williams (1 January 2009). *Encyclopedia of Marine Science*. Infobase Publishing. pp. 298–. ISBN 978-1-4381-1881-9. Nuoroda tikrinta 22 January 2013.
2. ↑  T. Ichiye (1 April 2000). *Ocean Hydrodynamics of the Japan and East China Seas*. Elsevier. pp. 301–. ISBN 978-0-08-087077-9. Nuoroda tikrinta 22 January 2013.
3. ↑  „Geography". Government Information Office. Suarchyvuotas originalas 2010-12-29. Nuoroda tikrinta 23 January 2011. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
Mobilus prekybos taškas gatvėje
Prekyba paruoštais vabzdžiais
**Tailando gatvės maistas** apima įvairius paruoštus valgius, užkandžius, vaisius ir gėrimus, kuriuos gamina ir tiekia maisto prekybininkai ir išnešiotojai Tailando gatvėse, turguose. Tailandiečiai vartoja daug užkandžių visos dienos metu, dažnai tiesiog gatvėje. Tokį maistą siūlo mobilūs prekybos vežimėliai, gatvės prekystaliai, pavieniai prekiautojai. Gatvės maistą ragauja skubantys turistai, nes šie patiekalai atstovauja Tailando kulinarijos tradicijas.
Gatvės maisto kultūra čia yra perėmusi daugelį prieskonių ir patiekalų iš Indijos, Malaizijos, Kambodžos, Kinijos.

Istorija
--------

Tradiciškai tajų maisto produktus kasdien ruošė namų šeimininkės kiekviename Tailando namų ūkyje. Prekyba maistu senajame Siame siekia Ajutajos karalystės laikus (1350–1767). Miestų kanaluose „plaukiojančiuose turguose" buvo siūlomi įvairūs produktai, vaisiai ir tradiciniai patiekalai tiesiai iš valčių. Tai buvo įprasta ekonominė veikla tailandiečiams. Nuo XX a. pradžioje karaliaus Ramos V pradėtos šalies modernizacijos kanalų prekybą ėmė keisti veikla gatvėse, kurią įtakojo iš Kinijos atvykę žmonės.

2017 m. Bankoko metropolijos administracija ir policija ėmė riboti chaotišką gatvės prekiautojų veiklą, trukdančią eismui ir pėstiesiems, neatitinkančią švaros reikalavimų.

Patiekalai
----------

Savo patiekalų kiekiu ir įvairove, gatvių pardavėjų gausa garsėja sostinė Bankokas. Gatvės užkandžiais žymus kinų kvartalas, *Thong Lor* ir *Loong Perm* turgūs. Gatvės pardavėjai meniu įvairove gali konkuruoti su restoranais. Parduodama nuo šviežių vaisių iki mėsiškų patiekalų, pvz. marinuotos mėsos, keptos ant medinių iešmukų. Ten gausu makaronų patiekalų, gaminamu su sriuba, mėsos bei žuvies gabaliukais. Be makaronų, populiarūs garuose virti viščiukai su ryžiais ar austrių omletai. Iš lengvesnio maisto siūlomos žaliųjų papajų salotos su džiovintomis krevetėmis, žaliosios citrinos skiltelėmis, sūdytos žuvies padažu, užbertais ant viršaus trintais žemės riešutais. Prie tradicinių desertų skiriami kepinti bananai, įdaryti traškioje ryžių miltų tešloje, taip pat tailandietiški pyragaičiai ir sulipę ryžiai, ištroškinti kokosų piene. Egzotikos mėgėjams siūlomi paketai su kepintais, prieskoniais pagardintais tarakonais ar kitais vabzdžiais.

Šaltiniai
---------

|  |  |
| --- | --- |
|  | **Vikiteka: Tailando gatvės maistas** – vaizdinė ir garsinė medžiaga  |

1. ↑  Chawadee Nualkhair (2015-11-25). „Bangkok's best street food: a guide to dishes and districts". *The Guardian*.
2. ↑  Carlo Petrini,. *Slow Food: Collected Thoughts on Taste, Tradition, and the Honest Pleasures ...* Nuoroda tikrinta 2012-08-16.`{{cite book}}`: CS1 priežiūra: extra punctuation (link)
3. ↑  Charoensuthipan, Penchan (7 May 2018). „Vendor ban sees city lose flavour". *Bangkok Post*. Nuoroda tikrinta 7 May 2018.
4. ↑  Wiens, Mark (2011-5-9). „Top 16 Bangkok Street Food Sanctuaries (Are You Ready to Eat?)". *Migrationology*. `{{cite news}}`: Patikrinkite date reikšmes: `|date=` (pagalba)

Nuorodos
--------

* 6 vietos pasaulyje gatvės maisto gurmanams
| Koigas, Koilas |
| --- |
| **Ilgis** | 300 km |
| **Baseino plotas** | 26 376 km² |
| **Vidutinis debitas** | 34 m³/s |
| **Ištakos** | Patagonijos Andai |
| **Žiotys** | Atlanto vandenynas |
| **Šalys** | Argentinos vėliava Argentina |

**Koigas** (isp. *Río Coig*) arba **Koilas** (*Coyle*) – upė Argentinoje, Patagonijoje, Santa Kruso provincijos pietuose. Prasideda Anduose, kalnų ledynuose, prateka Esperansos ežerą. Teka daugiausia į rytus Patagonijos plokščiakalniu. Žemupyje pasuka į šiaurės rytus ir įteka į Atlanto vandenyną ties Puerto Koigu; sudaro estuariją.

Didžiausias intakas – Braso Sur del Rio Koigas (dešinysis).

Vietomis išdžiūsta, nesudaro ištisos vagos. Baseine vyrauja dykumos. Gyvenviečių prie Koigo nedaug – Esperansa, Gobernador Majeris, Puerto Koigas.

Šaltiniai
---------

1. ↑  PROVINCIA DE SANTA CRUZ - RECURSOS HIDRICOS
2. ↑  R. R. Kokot. Erosión en la costa patagónica por cambio climático, *Revista de la Asociación Geológica Argentina', v.59 n.4 Buenos Aires oct./dic. 2004.*
| Balėstas |
| --- |
| Vieta | Lenkija |
| Plotas | 1,28 km² |
| Kranto linijos ilgis | 12,65 km |
| Kilmė | Ledyninė |
| Vidutinis gylis | 7 m |
| Didžiausias gylis | 16,2 m |
| Įteka | Rospuda, Červonka |
| Išteka | Rospuda |

 *Kitos reikšmės – Bolestai (reikšmės).*
**Balėsto ežeras** (lenk. *Jezioro Bolesty*) – ežeras, Sūduvos aukštumoje, Vakarų Sūduvos aukštumoje, šiaurės rytų Lenkijoje, Palenkės vaivadijoje, Suvalkų apskrityje, Bakalariavos ir Račkų valsčiuje. Ežero pakrantėje įsikūręs Podrabalinos kaimas. Per ežerą teka Rospudos upė, kuri jungia ežerą su Okronglio ežeru. Ežeras priklauso Lenkijos žvejų asociacijai, Suvalkų skyriui. Ežere veisiasi šios žuvų rūšys: paprastoji meknė, vėgėlė, europinis šapalas, paprastasis karšis, ešerys, paprastoji kuoja, paprastasis šamas, europinė lydeka ir ungurys.

Taip pat skaitykite
-------------------

* Balėsto kaimas.

Šaltiniai
---------

1. ↑   Archyvuota kopija 2012-02-14 iš Wayback Machine projekto.

Nuorodos
--------

* Aprašymas apie ežerą (lenk.).

Koordinatės: 54°01′27″ š. pl. 22°44′10″ r. ilg.﻿ / ﻿54.02417°š. pl. 22.73611°r. ilg.﻿ / 54.02417; 22.73611
| **Jūrų gilė** |
| --- |
| Jūrų gilės (Balanus improvisus) ant smėlinės mijos  (Mya arenaria)Jūrų gilės (*Balanus improvisus*) ant smėlinės mijos (*Mya arenaria*) kriauklės. |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Nariuotakojai  *( Arthropoda)* |
| Potipis: | Vėžiagyviai  *( Crustacea)* |
| Klasė: | Žandakojai  *( Maxillopoda)* |
| Poklasis: | *Thecostraca*  *( Thecostraca)* |
| Infraklasė: | Ūsakojai  *( Cirripedia)* |
| Antbūris: | *Thoracica*  *( Thoracica)* |
| Būrys: | *Sessilia*  *( Sessilia)* |
| Pobūris: | *Balanomorpha*  *( Balanomorpha)* |
| Antšeimis: | *Balanoidea*  *( Balanoidea)* |
| Šeima: | *Balanidae*  *( Balanidae)* |
| Gentis: | *Balanus*  *( Balanus)* |
| Rūšis: | Jūrų gilė  *( Balanus improvisus)* |

 |
| Binomas |
| ***Balanus improvisus***Darwin, 1854 |

**Jūrų gilė** (*Balanus improvisus*) – ūsakojų (*Cirripedia*) infraklasei priklausantis vėžiagyvis. Kosmopolitinė (paplitusi visame pasaulyje) rūšis.

Išvaizda, gyvenimo būdas
------------------------

Jūrų gilė iš arti.
Turi apie 1 cm aukščio ir 1-2 cm skersmens, iš kalkingų plokštelių sudarytą, baltą ar gelsvą kūginę kriauklę. Pilvelis rudimentinis. Krūtinė su 6 porom dvišakių filtruojančių kojelių. Krūtinės kojelės sudaro išsiskleidžiančią vėduoklę, atliekančią filtravimo judesius. 

Galvos dalimi prisitvirtina prie įvairių kietų paviršių: pakrantės uolų, moliuskų kriauklių, vėžlių šarvo, kietos banginių odos, krabų ir pan. Filtruodami vandenį minta planktonu.

Hermafroditas, gali apvaisinti pati save. Lervos plūduriuoja nešamos srovės kaip planktonas. Paūgėjusios prisikabina prie kieto pagrindo ir virsta suaugusiom jūrų gilėm.

Gyvena paprastai vienerius, retkarčiais dvejus metus.

Plitimas
--------

Vėžiagyvių tėvynė, manoma, kad yra Šiaurės Amerikos pakrantė. Iš ten, prisitvirtinę ant laivų korpusų, XIXa. pateko į Baltijos jūrą, kurioje pirmą kartą aptiktas 1844 m. Švedijoje ir Lietuvoje. Vėliau, 1854 m. aptiktas ir Šiaurės jūroje.

Šiuo metu aptinkamas beveik viso pasaulio pakrantėse.

Šaltiniai
---------

1. ↑  „Bay barnacle (*Balanus improvisus*)" (PDF). *Främmande arter i svenska hav*. Suarchyvuotas originalas (PDF) 2010-08-12. Nuoroda tikrinta 2011-11-01. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
Kaliaropė
Pagal vokišką receptą pagamintas patiekalas iš kaliaropių
**Kaliaropė** arba **ropinis kopūstas** (vok. *Kohlrabi*, it. *cavolo rapa*) – kopūsto atmaina, auginama dėl didelių valgomų stiebų, kurių skonis kaip kopūsto, tik kiek saldesnis. Ši gana neįprastai atrodanti daržovė atsirado šiaurės Europoje ir nėra sena - prieš 500 metų dar nebuvo žinoma. Stiebai savo forma kiek primena ropes, ir žodis „ropė" pasitaiko augalo pavadinime. Tačiau kaliaropė nėra ropė. Tai kopūstas, *Brassica oleracea*.

Sėklos
Kaliaropės auga gana sparčiai: nuo sėklos iki derliaus užtrunka 45 – 50 dienų. Perbrendę stiebai pradeda medėti, skonis suprastėja, todėl ilgiau neauginamos. Kaliaropė yra dvimetis augalas ir sėklas užaugina tik antraisiais metais.

Valgoma žalia (salotose), virta, garinta arba kepta su sviestu ar aliejumi. Lapai tinka pašarui.

Šaltiniai
---------

1. 1 2  „Vegetable Dictionary - Kohlrabi". *extension.illinois.edu*. Suarchyvuotas originalas 2019-05-12. Nuoroda tikrinta 2016-05-09. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  Arche Noah Archyvuota kopija 2021-04-18 iš Wayback Machine projekto. abgerufen am 26. Juni 2016
3. ↑  Filippo Re, Capo XIII, in Nuovi elementi di agricoltura, vol. 2, Milano, G.Silvestri, 1815, pp. 334.
| Karonga |
| --- |
| 

KarongaKaronga

9°56′0″ p. pl. 33°56′0″ r. ilg.﻿ / ﻿9.93333°š. pl. 33.93333°r. ilg.﻿ / 9.93333; 33.93333﻿ (Karonga)Koordinatės: 9°56′0″ p. pl. 33°56′0″ r. ilg.﻿ / ﻿9.93333°š. pl. 33.93333°r. ilg.﻿ / 9.93333; 33.93333﻿ (Karonga) |
|  |
| Laiko juosta: (UTC+2) |
|  |
| **Valstybė** | Malavio vėliava Malavis |
| **Provincija** | Šiaurės regionas |
| **Rajonas** | Karongos rajonas |
|  |
| **Gyventojų** (2008) | 42 555  |
| **Altitudė** | 478 m |

**Karonga** – miestas Malavio šiaurinėje dalyje. Įkurtas šalia Malavio ežero kaip vergijos centras. 2008 m. surašymo metu mieste gyveno 42555 žmonės. Mieste įsteigtas Karongos tarptautinis oro uostas.

Istorija
--------

Kurį laiką iki 1877 m. Karonga egzistavo kaip žymaus arabų vergų pirklio tvirtovė. 1883 m. įsteigtas Jungtinės Karalystės prekybos postas. Britų tyrinėtojas seras Harry Johnston įsigijo postą 1895 m. ir užbaigė prekybą vergais vakariniame Malavio ežero krante.

Šiuo metu Karonga – svarbus šalies prekybos ir agrikultūros centras. Pasak didžiausios kelionių gido bendrovių Lonely Planet,iki šiol mieste vis dar jaučiama stipri svahilių-arabų kultūros įtaka.

2009 m. vietovę sudrebino serija žemės drebėjimų.

Sportas
-------

* Karonga United FC – futbolo klubas;
* Chitipa United FC – futbolo klubas;
* Karongos miesto stadionas, talpinantis 20 tūkst. žiūrovų.

Demografija
-----------

### Demografiniai pokyčiai

| Metai | Populiacija |
| --- | --- |
| 1987 | 19667 |
| 1998 | 27816 |
| 2008 | 42555 |

### Kalba

Tumbukų kalba yra labiausiai vartojama kalba Karongoje tiek edukacinėje sistemoje, tiek vietinių bendravime. Miestas garsus dėl tumbukos kultūros ir kalbos išsaugojimo.

Ekonomika
---------

Vietovės ekonomika priklauso nuo medvilnės ir ryžių auginimo palei ežero pakrantė ir kavos auginimą, bei gyvulininkystės vakarinėje miesto dalyje. Karongos gyventojai taip pat priklausomi nuo žvejybos.

Išnašos
-------

1. 1 2 3 4 5 6  www.britannica.com
2. ↑  „World Gazetteer: Malawi: largest cities and towns and statistics of their population". *World Gazetteer*. Suarchyvuotas originalas 2013-05-25. Nuoroda tikrinta 2010-08-05.
Kepler-20e planeta dailininko įsivaizdavimu
**Kepler-20e** – egzoplaneta, skriejanti apie Kepler-20 žvaigždę. Tai pirmoji Saulės tipo žvaigždės sistemoje atrasta planeta, kurios spindulys mažesnis nei Žemės (0,868+0,074 R -0,096). Nuo Saulės sistemos Kepler-20e nutolusi apie 1000 šviesmečių, ji yra Lyros žvaigždyne.

Kepler-20e yra antra planeta (pirmoji Kepler-20b) pagal nuotolį nuo savo žvaigždės. Temperatūra (siekia 1040 K) joje per aukšta, kad planetos paviršiuje galėtų egzistuoti skystas vanduo. Viena planetos pusė yra nuolat atgręžta į žvaigždę, apie kurią skrieja. Veikiausiai ši planeta yra geologiškai aktyvi.

Apie šios bei dar vienos tos pačios sistemos planetos (Kepler-20f) atradimą buvo paskelbta 2011 m. gruodžio 20 d.

Orbita
------

Kepler-20e ir Kepler-20f palygintos su Venera bei Žeme
Kepler-20e didysis pusašis yra 0,0507 av, orbitos periodas – 6,098 dienos (galima paklaida itin maža). Planetos inklinacija – 87,50°, todėl jos tranzitai gali būti stebimi iš Saulės sistemos. Kaip ir kitos tos pačios sistemos planetos, Kepler-20e turi aukštą maksimalų ekscentricitetą – 0,28.

Išnašos
-------

1. 1 2  „Artist's Concept of Kepler-20e Space Wallpaper". *www.space.com*. Nuoroda tikrinta 2021-01-14.
2. 1 2 3  „Kepler Discovers Earth-size Exoplanets | Science Mission Directorate". *science.nasa.gov* (anglų). Suarchyvuotas originalas 2017-05-01. Nuoroda tikrinta 2021-01-14.
3. ↑  „NASA - Artist's Concept of Kepler-20e". *www.nasa.gov*. Nuoroda tikrinta 2021-01-14.

Nuorodos
--------

* Planetos duomenys Nasa.gov svetainėje (anglų k.)
*Kitos reikšmės – Ilgelis.*

| Ilgelis |
| --- |
| Ilgelis ties BeceilaisIlgelis ties BeceilaisIlgelis ties Beceilais |
| Vieta | Lenkijos vėliava Lenkija |
| Plotas | 0,16 km² |
| Kranto linijos ilgis | 2,2 km |
| Kilmė | ledyninė |
| Vidutinis gylis | 4,1 m |
| Didžiausias gylis | 9,7 m |
| Įteka | Šelmenta |
| Išteka | Šelmenta |
| 

Žemėlapis rodantis  vietą.Ilgelis

  |
| **Koordinatės** |  54°16′12″ š. pl. 23°02′52″ r. ilg.﻿ / ﻿54.27000°š. pl. 23.04778°r. ilg.﻿ / 54.27000; 23.04778Koordinatės: 54°16′12″ š. pl. 23°02′52″ r. ilg.﻿ / ﻿54.27000°š. pl. 23.04778°r. ilg.﻿ / 54.27000; 23.04778 |
|  |
|  Vikiteka | Ilgelis |

**Ilgelis** (lenk. *Iłgiel*) – ežeras šiaurės rytų Lenkijoje: Palenkės vaivadijoje, Suvalkų apskrityje, Šipliškės valsčiuje. Ežero pietinis krantas remiasi į kurortinę Beceilų gyvenvietę, jo aukštas rytinis krantas apžėlęs mišku. Plotas – 16 ha. Vandens paviršius yra 174,5 m virš jūros lygio. Ilgelis, kaip sako jo pavadinimas yra pailgas (1 km ilgio ir 0,25 km pločio), išsidėstęs šiaurės-pietų kryptimi.

Per ežerą teka upė Šelmenta, šalia jo eina juodojo pėsčiųjų turistinio maršruto trasa. Šalia ežero yra kiti du ežerai: Didysis Šelmentas ir Mažasis Šelmentas. Ežero pietuose yra vaivadijos kelias Nr.DW651. Taip pat šalia ežero eina raudonoji  pėsčiųjų trasa.

Nuorodos
--------

* Vikimapija;
* Aprašymas apie ežerą (lenk.)[neveikianti nuoroda];
* Ežero nuotraukos[neveikianti nuoroda].
| Samanis |
| --- |
| Vieta | Lenkija |
| Plotas | 1,10 km² |
| Kranto linijos ilgis | 8,6 km |
| Kilmė | Ledyninė |
| Vidutinis gylis | 15,9 m |
| Įteka | Rospuda |
| Išteka | Rospuda |

**Samanis** (lenk. *Sumowo Bakałarzewskie*) – ežeras Sūduvos aukštumoje, Vakarų Sūduvos aukštumoje, šiaurės rytų Lenkijoje, Palenkės vaivadijoje, Suvalkų apskrityje ir Bakalariavos valsčiuje. Ežero šiaurinėje pakrantėje įsikūręs Bakalariavos kaimas. Per ežerą teka Rospudos upė. Ežeras yra 153 m aukštyje virš jūros lygio.

Aprašymas
---------

Tai ilgas ir siauras ledyninės kilmės ežeras, esantis Rospudos upės rinoje, rytinėje ežero dalyje yra ozas. Ežeras tęsiasi iš šiaurės į rytus, truputį palinkdamas į rytus. Krantai statūs, smėlėti ir apaugę miškais. Iš ežero galima plaukti baidarėmis į Rospudos upę. Pietinėje ežero dalyje yra kelios stovyklavietės.

Pavadinimo kilmė
----------------

Švedų mokslininko, Suvalkijos vietovardžių ir vandenvardžių tyrinėtojo Knut Olof Falk nuomone ežero pavadinimas iš lietuviškosios *Samanis* formos pasikeitė į lenkiškąją *Sumowo* dėl Lietuvos Didžiosios kunigaikštystės raštininkų neretai vartotos sulenkintos formos *Somonis*, kurią dažnai tardavo *Sumanis*. Laikui bėgant, pavadinimą *Sumanis* susiejo su žuvies pavadinimu *sum* (šamas) ir pakeitė formą į *Sumowo*.

Šaltiniai
---------

1. ↑  Aprašymas apie ežero pavadinimo kilmę (liet.)[neveikianti nuoroda]

Koordinatės: 54°04′36″ š. pl. 22°39′08″ r. ilg.﻿ / ﻿54.07667°š. pl. 22.65222°r. ilg.﻿ / 54.07667; 22.65222
**Lietuvos teisininkų draugija** – Lietuvos asociacija, vienijanti teisės mokslininkus ir praktikus. 
Dalyvauja vertinant, rengiant teisės aktus, svarstant jų projektus, rūpinasi žmogaus teisių ir laisvių įgyvendinimu, bendradarbiauja su Lietuvos valstybės institucijomis, visuomeninėmis organizacijomis, palaiko ryšius su kitų šalių teisininkais, jų draugijomis ir tarptautinėmis organizacijomis. Turi apie 400 narių (2007 m.). LTD skyriai veikia Kaune, Panevėžyje, Lazdijuose, Prienuose, Telšiuose, Palangoje, Biržuose, Jonavoje ir kituose Lietuvos miestuose.

Pagrindinės draugijos institucijos – visuotinis susirinkimas, taryba, valdyba, draugijos pirmininkas. Yra miestų, rajonų skyriai ar grupės, t. p. šakiniai skyriai ir Jaunųjų teisininkų skyrius. Draugija turi garbės teismą ir revizijos komisiją.

Būstinė Vilniuje, Tilto 17/4.

Istorija
--------

1920 m. sausio 14 d. buvo įkurta draugija. Ji leido žurnalą „Teisė", „Teisininkų kalendorių", kuriame buvo pateikiama tikslios Lietuvos teismų veiklos ribos, jų buveinės ir kita teisininkams svarbi informacija. 

1940 m. birželio mėn. draugijos veikla nutrūko. 

1989 m. kovo 4 d. LTD atkurta.

1996 m. įsteigė leidyklą „Justitia", nuo 1996 m. leidžia žurnalą „Justitia" (nuo 2003 m. kartu su žurnalo priedu „Teisės žinios"). Teikiama draugijos P. Leono stipendija.

Pirmininkai
-----------

* Zenonas Namavičius – 1989-1992 m.
* Kęstutis Stungys – 1992-1998 m.
* Vidmantas Egidijus Kurapka – 1998-2004 m.
* Stasys Šedbaras – 2004-2010 m.
* Tomas Davulis - 2010-2013 m.
* Ignas Vėgėlė - nuo 2013

Šaltiniai
---------

1. ↑  VU Teisės fakulteto prodekanas – Lietuvos teisininkų draugijos pirmininkas (Delfi, 2010 m.)
2. ↑  *Lietuvos teisininkų draugija*. Visuotinė lietuvių enciklopedija, T. XIII (Leo-Magazyn). – Vilnius: Mokslo ir enciklopedijų leidybos institutas, 2008. 339 psl.

Nuorodos
--------

* Lietuvos teisininkų draugija
* LTD Kauno skyrius Archyvuota kopija 2008-12-03 iš Wayback Machine projekto.
* LTD Jaunųjų teisininkų skyrius
Gitaristo prietaisas, padedantis kai šiaip jau reikėtų absoliučios klausos
**Absoliuti klausa** – retai pasitaikantis žmogaus sugebėjimas, išgirdus pavienį muzikinį garsą, pasakyti jo oktavą ir pustonį. Sugebantis žmogus gali tą pasakyti ne tik muzikiniams tonams bet ir kitokiems garsams (laikrodžio skambučiui ir pan.), taip pat lengvai kaip dauguma žmonių skiria spalvas. 

Absoliuti klausa yra retas sugebėjimas, nors kiek ypatingai retas, nesutariama. Pagal , šį sugebėjimą turi tik maždaug vienas iš 10,000 žmonių. Iš kitos pusės, rašoma jog tą sugeba apie 4 % muzikos studentų.

Natos pavadinimo negalintys pasakyti žmonės vis dar gali turėti netiesioginių šio sugebėjimo apraiškų. Geriausiai tai demonstruoja tritonio paradokso ekperimentas. Žmonės taip pat kartais sugeba pasakyti ar labai gerai pažįstama melodija yra grojama teisingame rakte bei be pasiruošimo padainuoti ją teisingomis natomis.

Dauguma žmonių skiria ir gali lyginti pustonius tik jei jie skamba vienas po kito ar vienu metu (akordai).

Absoliučią klausą turėjo ar turi daugelis pasaulinio lygio kompozitorių bei atlikėjų. Visgi bent jau Vakarų kultūroje daugelis muzikų jos neturi todėl absoliučiai būtina šiai profesijai ji nėra.

Šaltiniai
---------

1. 1 2 3  Deutsch, D. (2013). „Absolute pitch" (PDF). In D. Deutsch (ed.). *The Psychology of Music* (3rd leid.). pp. 141–182. doi:10.1016/B978-0-12-381460-9.00005-5. ISBN 9780123814609.
2. ↑  Carden, Jill; Cline, Tony (July 9, 2019). „Absolute pitch: Myths, evidence and relevance to music education and performance". *Psychology of Music* (amerikiečių anglų). **47** (6): 890–901. doi:10.1177/0305735619856098. ISSN 0305-7356. S2CID 199149622.